Správa zo zahraničnej pracovnej cesty do Ruskej Federácie
1.Účastník ZPC:
Prof. RNDr.Anna Dubničková,DrSc.
FMFI UK, Mlynská dolina 842 48 Bratislava
tel.: 02-60295657
Členka Vedeckej rady SÚJV Dubna
znalosť jazykov - anglicky, nemecky, rusky
2.Zahraničná pracovná cesta:
   RF, Dubna, cesta vykonaná v dňoch 21.-24.9.2016, 
   Spojený ústav jadrových výskumov (SÚJV), 141 980 Dubna, 
   Moskovská oblasť
   Účasť na 120. zasadnutí Vedeckej rady SÚJV
   Cestovné náklady hradilo MŠVVŠ SR
   Ubytovanie hradil SÚJV v Dubne.

  Rámcový program pobytu:
    Odlet z Viedne 21.9.2016 o 12.15 Aeroflotom do Moskvy
    22.-23.9.2016 SÚJV v Dubne, 120. zasadnutie Vedeckej rady
    odlet z Moskvy 24.9.2016 o 15.30 Aeroflotom do Viedne
4.Stručný priebeh rokovaní:
    V dňoch 22.-23. 9. 2016 som sa zúčastnila 120. zasadnutia Vedeckej rady (VR) SÚJV jako aktívna členka VR.
Po otvorení VR vo svojom prejave Generálny riaditeľ SÚJV V.Matveev, nás oboznámil s:
-	rozhodnutiami Výboru vládnych splnomocnencov z apríla toho roku
-	splnení odporúčaní 119. zasadnutia Vedeckej rady z februára toho roku
-	o súčasnom stave prioritných projektov SÚJV 
-	najnovšie výsledky výskumných aktivít SÚJV v Dubne
-	o práci a organizácií Programovo-poradných orgánov (PACs) pre fyziku častíc, jadrovú fyziku a pre fyziku kondenzovaných látok a biologických materiálov. Na 119 zasadnutí VR tieto  orgány boli schválené VR o rozšírenie o biomedicínsky PAC, avšak v dôsledku súvisiacich s tým nových administratívnych problémy, bolo direkciou rozhodnuté rozšíriť poôsobnosťexistujúcich  PAC ov.   

    Hlavný vedecký tajomník SÚJV, N.Rusakovič, predstavil členom VR  skoro úplne ukonečný náčrt 7-ročného plánu rozvoja SÚJV v rokoch 2017-2023.
    Plán jasne poukazuje, že SÚJV je  multidisciplinárné medzinárodné výskumné centrum, spolupracujúce so všetkými dôležitými centrami jadrovej a subjadrovej fyziky vo svete. 
    Vedecká rada ocenila úsilie vynaložené Vedením SÚJV na integráciu ústavných bázových zariadení, ako sú NICA, SHE Factory, IBR-2 a Baikal-GVD, do európskych  a svetových  výskumných infraštruktúr.
    Schválila tiež presnené pravidlá činnosti Programovo-konzultatívnych výborov pre fyziku častíc, jadrovú fyziku a pre fyziku kondenzovaných látok a biologických materiálov.
Vedecká rada SÚJV odsúhlasila udelenie
-	„Čestného doktora SÚJV“ rakúskemu fyzikovi, Fridrichovi Dydakovi
-	„Dželepovovu cenu“ Juliánovi Budagovovi
-	„Pontecorvovu cenu“ talianskému fyzikovi G.Bellinimu.
    Vedecká rada odsúhlasila predĺženie S.Dmitrievovi funkciu riaditeľa Laboratória jadrových reakcií o 2 roky, aby mohol dostavať unikátny cyklotron DC-280, ktorý je rozhodujúci  pre pokračovanie objavovania ťažkých prvkov Mendelejovej periodickej tabuľky za 118-tým prvkom, pre ktorý je medzinárodne navrhnutý názov podľa jeho objaviteľa z Dubny, Yu.Ts.Oganesiana.

    121. zasadnutie Vedeckej rady SÚJV je navrhnuté previesť 16.-17.  februára 2017.

5.Odporúčané závery:
•	V súvislosti s budovaním v Dubne megaprojektu NICA začať s prípravou mladých expertov vedeckovýskumných inštitúcií  SR na ich napojenie do budúcich fyzikálnych programov NICA, 
•	Ďalej na základe návrhu Direkcie SÚJV vysielať už od budúceho roku špecialistov SR na fyziku ťažkých iónov na dlhodobé pobyty, aby mohli byť pripravení do výskumov v komplexe NICA po jeho oficiálnom spustení v roku 2019. Zapojiť aj v roku 2017 študentov magisterského  a doktorandského štúdia  univerzít na Slovensku do medzinárodnej trojtýžďňovej praxe,  čo sa ma veľmi týka, nakoľko každoročne organizujem účasť študentov magisterského a doktorandského štúdia z celej SR na vedeckú prax do SÚJV a o ktorú je mimoriadny záujem, čo pripomínam opätovne.

6. Prehľad prinesenej dokumentácie a miesto uloženia
    Protokol 120. zasadnutia Vedeckej rady SÚJV a Problémovo-tematický plán medzinárodnej spolupráce na rok 2016.
    Uložené sú u splnomocneného zástupcu vlády SR v SÚJV Dubna a členky Vedeckej rady SÚJV Prof. A.Z.Dubničkovej. Okrem toho celý program a materiály zo zasadnutia VR sú na web stránke SÚJV http://indico.jinr.ru/conferenceDisplay.py?confId=1631.

7. Osobitne vyhodnotený očakávaný prínos ZPC
     S realizáciou complexu NICA  bude zadaná objednávka veľkého napäťového zdroja u slovenského dodávateľa.                                  

8. Spôsob zverejnenia výsledkov ZPC, prenos získaných informácií
    Správa po vykonaní ZPC bola zaslaná v e-mailovej podobe na adresu
jana.krchnava@minedu.sk 
Súhlasím so zverejnením správy na internete.

Správu vypracoval:

Prof.RNDr.Anna  Dubničková, DrSc.
Členka VR v SÚJV Dubna.

Dátum: 26.09.2016

Správu schválil: